आरसीएफ यूनियन ने दिया वित्त कमिश्नर रेलवे बोर्ड को ज्ञापन
भास्कर संवाददाता | हुसैनपुर
आरसीएफइंप्लाइज यूनियन और मैन्ज़ यूनियन की ओर से पांच-पांच सदस्यों की बनी ज्वाइंट एक्शन कमेटी की ओर से रेल कोच फैक्ट्री में वित्त कमिश्नर रेलवे बोर्ड नई दिल्ली बीबी वर्मा के दौरे के दौरान उन्हें ज्ञापन दिया। यूनियन का आरोप है कि कर्मचारी विरोधी नीति रेलवे बोर्ड की ओर से जबरन थोपी जा रही हैं। यूनियन को रेडिका की यूनियनों और एसोसिएशनों की ओर से समर्थन किया गया और बिना शर्त मदद का आश्वासन दिया। डॉ. बीआर अंबेडकर चौक में ज्वाइंट एक्शन कमेटी के बैनर तले कर्मचारियों ने रेलवे बोर्ड और रेलवे प्रशासन के खिलाफ नारेबाजी की।
उन्होंने रेलवे प्रशासन को चेतावनी दी कि आज का संघर्ष एक सांकेतिक प्रदर्शन है। यदि प्रशासन की ओर से नई भर्ती की, लंबे समय से 1089 पदों की मंजूरी का प्रस्ताव तुरंत मंजूर करना और बाहरी वकीलों से कोच उत्पादन करवाया तो संघर्ष तेज किया जाएगा। इस अवसर पर आरके पाल, जयपाल सिंह, जीत सिंह, दर्शन लाल, परमजीत सिंह खालसा, राजबीर शर्मा, तालिब मोहम्मद, हरी दत्त, रजिंद्र सिंह, अमरीक सिंह, मनजीत सिंह बाजवा आदि समेत कई गणमान्य लोग भी मौजूद थे।
ज्वाइंट एक्शन कमेटी ने वित्त कमिश्नर रेलवे बोर्ड को ज्ञापन देते कर्मचारी।
आरसीएफ यूनियन के सदस्य रोष प्रदर्शन करते हुए।
hin_Deva bho_Deva hin_Deva hin_Deva hin_Deva hin_Deva